Daily Trading Strategy (บ่าย) – บล.ธนชาต
บริษัทหลักทรัพย์ ธนชาต จำกัด (มหาชน) สรุปทิศทางและแนวโน้มตลาดบ่ายนี้
7 ม.ค. 2559

Sentiment ตลาดหุ้นโลกอ่อนแอกดดัน SET…ตัวเลข CCI  เพิ่มขึ้นต่อเนื่อง
ดัชนี SET อยู่ที่ 1,240.65 จุด -19.39 จุด -1.54% ปริมาณซื้อขาย 24,234 ล้านบาท
แนวรับ : 1,240 / 1,230 จุด แนวต้าน : 1,252 จุด
 
สรุปทิศทางและแนวโน้มตลาด
SET ถูกกดดันจากตลาดหุ้นภูมิภาค หลังจีนปรับลดลงแรงกว่า 7%: การปรับลดลงแรงของตลาดหุ้นจีนกว่า 7% จากความกังวลต่อ 1) เศรษฐกิจชะลอตัว 2) มาตรการห้ามขายหุ้นของผู้ถือหุ้นรายใหญ่ เกิน 5% ที่จะหมดอายุลงในวันที่ 8 ม.ค.นี้
 รวมไปถึงการปรับลดลงแรงของราคาน้ำมัน เป็นปัจจัยกดดัน SET ตั้งแต่เปิดตลาด อย่างไรก็ตามล่าสุด กลต.จีน กำหนดให้ผู้ถือหุ้นรายใหญ่ที่ถือหุ้นเกิน 5% จะสามารถขายหุ้นได้ไม่เกิน 1% ของหุ้นที่ถือหุ้นภายในระยะเวลา 3 เดือน และต้องแจ้งแผนในการลดหุ้นให้กับ กลต.ทราบก่อนล่วงหน้า 15 วัน ซึ่งคาดว่าจะทำให้แรงขายหุ้นโลกชะลอตัว และหวัง Technical Rebound ระยะสั้น
กลุ่มหุ้นที่ได้ผลดีจากบาทอ่อน และน้ำมันลง แข็งกว่าตลาด…”ซื้อ” AAV EPG KCE SVI: กลุ่มหุ้นที่ได้รับผลดีจากการปรับลดลงของราคาน้ำมัน อย่าง AAV และ EPG ที่มีต้นทุนการผลิต/ให้บริการ ตามราคาน้ำมัน มีแนวโน้มแข็งแกร่งกว่าตลาด และแนะนำ “ซื้อ” โดยมีแนวต้านระยะสั้นที่ ปปป บาท และ ปปป บาท ตามลำดับ
นอกจากนี้ การอ่อนค่าของค่าเงินบาท ตามการอ่อนค่าของค่าเงินภูมิภาค เป็นปัจจัยบวกต่ออัตรากำไรของ หุ้นกลุ่มส่งออก อย่างกลุ่มอิเล็กทรอนิกส์ อย่าง KCE และ SVI โดยคาดการณ์ผลการดำเนินงาน KCE ใน ไตรมาส4/58 จะออกมาดี ขณะที่ SVI เริ่มมีสัญญาณ “บวก” ทางเทคนิค โดยประเมินแนวต้านระยะสั้นที่ 5.05 บาท และถัดไปที่ 5.30 บาท
ดัชนีความเชื่อมั่นผู้บริโภค (CCI) เดือน ธ.ค. จาก ม.หอการค้าไทย ปรับขึ้นต่อเนื่องเป็นเดือนที่ 3 หลังจากที่ปรับลง 9 เดือนติดต่อกัน มาที่ระดับ 76.1(จาก 74.6 ในเดือน พ.ย.) ซึ่ง CCI ที่ปรับขึ้นต่อเนื่องมา 3 เดือน เป็นบวกต่อหุ้นกลุ่มอสังหาริมทรัพย์มากที่สุด รองลงมาจะเป็นกลุ่มธนาคาร กลุ่มชิ้นส่วนยานยนต์ กลุ่มเช่าซื้อ กลุ่มพาณิชย์ และกลุ่มสื่อและสิ่งพิมพ์
 
หุ้นที่น่าสนใจทางเทคนิค
BIG “ซื้อ” ราคาหุ้นแกว่งฟื้นยกฐานสูงขึ้นหลังพักตัว พร้อมปริมาณการซื้อขายเพิ่มสูงขึ้น สอดคล้องกับเครื่องมือ DI+ กลับมาชี้ขึ้นสนับสนุน มีแนวต้านแรกที่ 1.62 บาท ผ่านได้จะมีเป้าหมายถัดไปที่ 1.70 บาท
TACC “ซื้อ” ราคาหุ้นยกฐานฟอร์มตัวรูปแบบสามเหลี่ยม Ascending รอทะลุแนวต้านแรกที่ 5.35 บาท สอดคล้องกับเครื่องมือ MACD ชี้ตัด Signal ขึ้นและปริมาณการซื้อขายเริ่มสูงขึ้น มีโอกาสทะลุกรอบบน โดยมีแนวต้านถัดไปที่ 5.60 และ 6.00 บาท
LOXLEY “ซื้อ” ราคาหุ้นเริ่มมีจังหวะดีดฟื้นตัวขึ้นจากฐาน พร้อมปริมาณการซื้อขายเพิ่มสูงขึ้นชัดเจน สอดคล้องกับเครื่องมือ DI+ ตัด DI- ขึ้น กำลังทดสอบแนว Downtrend Line ระยะยาวที่ 2.46 บาท หากผ่านได้จะเป็นจังหวะซื้อเก็งกำไรตาม มีแนวต้านถัดไปที่ 2.56 และ 2.70 บาทตามลำดับ
 